De første norske borgerkrigers tidslinje

De første norske borgerkriger startet om våren 1134 etter samkongene Harald Gille og Magnus Sigurdsson begge dro fra Nidaros. Den første innbyrdeskrigen fortsatte til januar 1135 og sluttet med seier for Harald Gille som tok Magnus Sigurdsson til fange. I 1136 ble Harald Gille drept av Sigurd Slembe som hadde gjort krav på tronen som uekte sønn av Magnus Berrføtt. Det meste av lendmannsaristokratiet samlet seg rundt de to mindreårige samkonger Inge Haraldsson og Sigurd Haraldsson mot Sigurd Slembe som allierte seg med Magnus Blinde ved nyttåret 1137. Den andre innbyrdeskrigen i 1137 til 1139 sluttet i slaget ved Holmengrå, der Sigurd Slembe og Magnus Blinde var slått og drept av de norske stormennene.

1134 
 Magnus Sigurdsson dro sjøvegen fra Nidaros til Viken, og mobiliserte store styrker om våren 
 Harald Gille dro landvegen fra Nidaros til Opplandene og videre til Viken der også han mobiliserte om våren
 Småskalakonflikt på Viken, Harald Gille sto sterkt øst for Oslofjorden om sommeren
 Slaget ved Fyrileiv den 9. august 1134
 Harald Gille flyktet til Danmark der han fikk støtte av kong Erik Emune som ga ham 8 skip
 Harald Gille inntok Konghelle etter at han inngikk forlik med forsvarerne som hadde samlet seg mot ham og hans hær fra Danmark
 Harald Gille lot lendmennene Asbjørn og Nereid henrette i Sarpsborg
 Muge-vinteren om vinteren 1134, store mengder med folk sluttet seg til Harald Gille på hans ferd fra Konghelle til Bergen
 Harald Gille kom til Florvåg ved Bergen der han lå med sin flåte 24. desember 1134

1135 
 Angrepet på Bergen 1135 den 7. januar 1135
 Magnus Sigurdsson ble lemlestet etter Harald Gilles ordre og etterpå sendt til Nidarholmen kloster
 Biskop Reinald av Stavanger ble hengt den 18. januar 1135 av Harald Gilles menn

1136 
 Sigurd Slembe kom til Bergen om høsten med dansk støtte og sa at han var en av kong Magnus Berrføtts sønner. Haralds lendmenn forsøkt å rydde ham av veien, men Sigurd kom seg vekk
 Drapet på Harald Gille den 13. desember 1136 av Sigurd Slembe og hans menn i Bergen. Han lyste drapet på seg, men stormennene fordrev ham
 Sigurd Slembe tok kongsnavn i Nordhordland, Sogn og Fjordane
 Lendmennene i Viken tok Inge Haraldsson til konge på Borgarting
 Lendmennene i Trøndelag tok Sigurd Haraldsson til konge på Øyrating

1137 
 Sigurd Slembe hentet Magnus Blinde ut av klosteret på Munkholmen i januar 1135
 Sigurd Slembe dro vestover til De britiske øyer mens Magnus Blinde kom seg til Opplandene fra Romsdalsfjorden
 Slaget ved Minne om sommeren 1137
 Magnus Blinde flyktet til Götaland og til Danmark
 Den tredje norsk-svenske krigen ble startet på Magnus Blindes oppmuntringer
 Danskekonge Erik Emune dro med 600 skip til Viken på sitt Norgesfelttoget med støtte av Magnus Blinde
 Danskene vendte tilbake etter mindre strid
 Sigurd Slembe kom til Danmark fra De britiske øyer og støttet danskene mot venderne før han begynte å herje nærmest på vikingvis
 Sigurd Slembe forsøkt å ta Konghelle, men ble hindret av Tore Kvinantorde i en mindre strid
 Sigurd Slembe ble slått av tønsbergmennene ledet av Vatnorm Dagsson ved Portør, bare hans skip unnslapp

1138 
 Sigurd Slembe og Magnus Blinde reiste til Lista med 7 skip og overfalt Bentein Kolbeinsson som etter tapper motstand ble drept på sin gard om sommeren 1138
 Kong Inges menn og Sigurd Slembes menn hadde mindre sammenstøter der to skip ble tatt eller forlatt på Vestlandet
 Sigurd Slembe og Magnus Blinde reiste nordover med 5 skip til Hålogaland der Vidkun Jonsson i Bjarkøy ga dem hjelp
 Sigurd Slembe senket sitt skip innerst i Øksfjorden på Hinnøya

1139 
 Med to meget raske skuter (24 roere hver) bygget av samer herjet Sigurd Slembe og Magnus Blinde langs kysten på vei sør fra Bjarkøy om våren 1139
 Sigurd Slembe og Magnus Blinde tok et skip på 25 rom og drepte minst 5 kongsmenn tidlig på sommeren
 Samkongene Inge og Sigurd forente sine lendmenn i Viken om høsten 
 Slaget ved Holmengrå den 12. november 1139 Magnus Blinde ble drept
 Sigurd Slembe ble lemlestet og henrettet av seierherrene

Kilder 
 Snorre Sturlasson Kongesagaer (Haraldssønnenes saga)
 Nils Petter Thuesen Norges historie i årstall 2004 ISBN 82-458-0713-3

De første norske borgerkriger
Tidslinjer